साइकिल से दुनिया का चक्कर लगाने वाली सबसे तेज एशियाई महिला बनी वेदांगी-vedangi kulkarni becomes the fastest asian to cycle the global - News18 Hindi India
वेदांगी ने बताया कि उन्होंने 14 देशों का सफर किया और 159 दिनों तक रोजाना लगभग 300 किलोमीटर साइकिल चलाती थीं.
Updated: December 23, 2018, 2:55 PM IST
पुणे की 20 साल की वेदांगी कुलकर्णी साइकिल से दुनिया का चक्कर लगाने वाले सबसे तेज एशियाई बन गई हैं. वेदांगी ने रविवार को कोलकाता में तड़के साइकिल चलाकर इसके लिए जरूरी 29,000 किलोमीटर की मानक दूरी को तय किया. उन्होंने इस सफर की शुरुआत जुलाई में पर्थ से की थी और इस रिकार्ड को पूरा करने के लिए वह ऑस्ट्रेलिया के इस शहर में वापस जाएंगी.
वेदांगी ने बताया कि उन्होंने 14 देशों का सफर किया और 159 दिनों तक रोजाना लगभग 300 किलोमीटर साइकिल चलाती थीं. इस दौरान उन्हें कुछ अच्छे और बुरे अनुभव हुए. उनके पिता विवेक कुलकर्णी ने बताया कि दुनिया में कुछ ही लोगों ने इस मुश्किल चुनौती को पूरा किया है और उनकी बेटी दुनिया का चक्कर लगाने के मामले में सबसे तेज एशियाई हैं.
ये भी पढ़ें: #HumFitToIndiaFit: रोज साइकिल से ऑफिस जाएं और एक महीने में देखें जादू
ब्रिटेन की जेनी ग्राहम (38) के नाम महिलाओं के बीच सबसे कम दिनों में साइकिल से चक्कर लगाने का रिकार्ड है. जिन्होंने इसके लिए 124 दिन का समय लिया था. यह रिकार्ड पिछले रिकार्ड से तीन सप्ताह कम था. इस अभियान को पूरा करने के दौरान वेदांगी को कई चुनौतियों को सामना करना पड़ा. कनाडा में एक भालू उनका पीछे करने लगा था. रूस में बर्फ से घिरी जगहों पर उन्होंने कई रात अकेले गुजारी तो वहीं स्पेन में चाकू की नोक पर उनसे लूटपाट हुई.
ये भी पढ़ें: जर्मन चित्रकार एलन को क्यों इतना प्यार है हिंदुस्तानी साइकिल से?